《再叠得七首 其三》
明代·陆深

颜如秾李不同车，千古诗人咏德华。凉信预教秋作伴，孤芳无德锦为霞。

梦回岁月梨花院，望断西风白鹭沙。携向玉阑干畔种，青蝇不放点成瑕。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。